laion/Wikipedia-Exotic huggingface dataset:
Südasuvi

Südasuvi on suve keskele jääv osa-aastaaeg, mida võib eristada klimaatiliste või fenoloogiliste tunnuste järgi. Klimaatiline südasuvi on aeg keset pärissuve, kui ööpäeva keskmine temperatuur on püsivalt üle 15 °C. Sellele järgneb hilissuvi. Fenoloogiline südasuvi algab Eestis pärast jaanipäeva pärna õitsemise ajal koos klimaatilise südasuvega, kui ööpäeva keskmine õhutemperatuur on püsivalt üle 15 °C. Sel ajal valmivad õunad ja karusmarjad. Lõpeb augusti esimesel dekaadil, kui ilmad halvenevad, päev lüheneb ja saabuvad pimedad augustiööd. Kui suvi on jahe ja vihmane, ei pruugi südasuve esineda, seetõttu on see mittereeglipärane aastaaeg. eelsuvi pärissuvi hilissuvi suvi aastaajad Jüri Kamenik (14.06.2019). "Südasuvi". ilm.ee. Vaadatud 15.10.2019. Rein Ahas (2002). "Eesti fenoloogiline kalender". Eesti entsüklopeedia. Vaadatud 21.03.2019.
Presidendi kärajad

Presidendi kärajad on üritus (kärajad), kus Eesti arvamusliidrid, tipp-poliitikud ja teised tähelepanuväärsed ühiskonnategelased arutlevad eeskätt Eesti tuleviku üle. Üritust korraldab Presidendi Mõttekoda. Esimesed kärajad toimusid Eesti presidendi Toomas Hendrik Ilvese eestvedamisel 2007 Pärnus. Presidendi järgi ka ürituse nimi. Näiteks 2015 oli ürituse läbiv teema "Millist Eestit jõuame pidada?". https://www.delfi.ee/news/paevauudised/eesti/presidendi-karajad-millist-eestit-jouame-pidada?id=70567831 (vaadatud 19.03.2019)
Kärajad

Kärajad oli rahvakoosolek või ülikute nõupidamine Muinas-Eestis. Sarnases tähenduses on mõistet kasutatud ka tänapäeval, näiteks peetakse aastast 2007 Presidendi kärajaid. Raikküla kärajad "Eesti keele seletavas sõnaraamatus" (vaadatud 19.03.2019)
Corry Evans

Corry John Evans (sündinud 30. juulil 1990 Belfastis) on Põhja-Iirimaa jalgpallur, kes mängib poolkaitsja või keskkaitsjana Inglismaa tugevuselt kolmanda liiga klubis Sunderland. Ta on klubi meeskonna kapten. Ta alustas klubikarjääri Manchester Unitedis, mille noorteakadeemiaga liitus ta 2005. aastal. Klubi põhimeeskonnas tal debüüti teha ei õnnestunud. Hooajal 2010–11 mängis ta laenul League One'i klubis Carlisle United ja Inglismaa esiliiga klubis Hull City. Järgmise hooaja eel sõlmis ta Hull Cityga püsiva lepingu. Aastatel 2013–2021 mängis ta Blackburn Roversis. 2021. aasta juulis siirdus ta Sunderlandi. Debüüdi Põhja-Iirimaa jalgpallikoondises tegi Evans 6. juunil 2009 mängus Itaalia vastu. Koondisekarjääri esimese värava lõi ta 3. septembril 2010 EM-i valikmängus Sloveenia vastu. Ta kuulus Põhja-Iirimaa koondisse 2016. aasta Euroopa meistrivõistlustel. Tema vanem vend Jonny Evans on samuti Põhja-Iirimaa koondislane.  Corry Evans – pildid, videod ja helifailid Wikimedia Commonsis
Montsoreau

Montsoreau (prantsuse hääldus: [mɔ̃soʁo]) on linn Prantsusmaal Pays de la Loire'i piirkonnas, Maine-et-Loire'i departemangu keskus. Asub Loire'i jõe ääres. Loire'i org Sully-sur-Loire'i ja Chalonnesi vahel, sealhulgas Montsoreau ja Montsoreau loss, on UNESCO maailmapärandi nimistus alates 2000. aastast. Montsoreau lossi hakati ehitama 11. sajandil. 12. sajandil sai see osaks linna. Elanike arvu muutumine: Populations légales 2021 "Des villages de Cassini aux communes d'aujourd'hui". École des hautes études en sciences sociales. "Recensement de la population au 1er janvier 2006". Insee. Originaali arhiivikoopia seisuga 27. märts 2019. Vaadatud 21. märtsil 2019. "Recensement de la population". Insee. Montsoreau koduleht
Suurbritannia Kommunistlik Partei

Suurbritannia Kommunistlik Partei (inglise keeles Communist Party of Great Britain, lühend CPGB) eksisteeris aastatel 1920–1991. Partei osales 1920. aastate streigiliikumises ja kaks kommunistliku partei kandidaati valiti 1945. aasta valimistel Ühendkuningriigi parlamendi alamkotta. Erinevalt Prantsusmaa Kommunistlikust Parteist või Itaalia Kommunistlikust Parteist ei saanud Suurbritannia Kommunistlikust Parteist kunagi massiparteid, kuid tal oli arvestatav mõju sõjajärgsetel aastatel 1945–1956. Ungari ülestõusu mahasurumisele 1956. aastal järgnes Suurbritannia Kommunistliku Partei liikmeskonna oluline vähenemine. Varssavi bloki riikide sissetungile Tšehhoslovakkiasse 1968. aasta augustis reageeris Suurbritannia Kommunistlik Partei esialgu kerge kriitikaga, kuid kolm päeva pärast sissetungi deklareeris John Gollan, et Suurbritannia Kommunistlik Partei "mõistab täielikult Nõukogude Liidu muret sotsialismileeri julgeoleku pärast". 1970. aastatel tugevnesid Suurbritannia Kommunistlikus Parteis eurokommunistlikud meeleolud; need ja valijate toetuse järjekindel vähenemine viisid partei 1991. aastal lõpliku lõhenemiseni, kusjuures juhtkond Nina Temple'i juhtimisel otsustas partei laiali saata ja moodustas mõttekoja Demokraatlikud Vasakpoolsed (Democratic Left). What happened to the Communist Party of Great Britain's millions? Brian Wheeler BBC News, 13. juuni 2012
Montsoreau loss

Montsoreau loss (prantsuse keeles château de Montsoreau) on loss Prantsusmaal Montsoreaus. Loss on gooti ja renessanss-stiilis. Lossis asub Montsoreau lossi kaasaegse kunsti muuseum. Loire'i org Sully-sur-Loire'i ja Chalonnesi vahel, sealhulgas Montsoreau ja Montsoreau loss, on UNESCO maailmapärandi nimistus alates 2000. aastast. Montsoreau lossi kaasaegse kunsti muuseum "Ettore Sottsass ou la liberté guidant l'artiste". Le Monde.fr (prantsuse). Vaadatud 21. märts 2019. "Val de Loire entre Sully-sur-Loire et Chalonnes" (prantsuse). whc.unesco.org. 2000.  Montsoreau loss – pildid, videod ja helifailid Wikimedia Commonsis
Montsoreau lossi kaasaegse kunsti muuseum

Montsoreau lossi kaasaegse kunsti muuseum (prantsuse keeles Château de Montsoreau - musée d'Art contemporain) on moodsa ja kaasaegse kunsti muuseum Prantsusmaal Montsoreaus. Muuseumi kogu kuulub Philippe Méaille'le. Muuseum avati 8. aprill 2016. See asub Montsoreau lossis. Art & Language: Art & Language: Art-Language, Vol.3 Nr.1, 1974. Art & Language: Mirror Piece, 1965. Art & Language (Michael Baldwin): Air-Conditioning Show, 1966-67. Art & Language: Victorine in Art-Language Vol.5 Nr.2 (1984), 1983. Art & Language (Mel Ramsden), Secret Painting, 1967. Art & Language: Art-Language Vol.5 Nr.1, 1982. Art & Language: Art-Language The Journal of Conceptual Art, Vol.1 Nr.1, 1969. "Rediscovering Château de Montsoreau". Mission Val de Loire. 22. aprill 2016.  Montsoreau lossi kaasaegse kunsti muuseum – pildid, videod ja helifailid Wikimedia Commonsis Muuseumi koduleht (prantsuse keeles)
Rahvusvaheline Eesti Filatelistide Selts Estonia

MTÜ Rahvusvaheline Eesti Filatelistide Selts Estonia (lühend REFS Estonia; inglise keeles International Estonian Philatelic Society Estonia) on Eestis filateeliaga tegutsev organisatsioon. Seltsi eesmärkide seas on põhikirja järgi: "koondada Eestis ja mujal maailmas elavate filatelistide koostööd Eesti filateelia ja postiajaloo uurimisel ja edendamisel"; "uurida postiasutuste ajalugu, anda sellekohast teavet Eesti Postimuuseumile ning propageerida Eesti Postimuuseumi Sõprade Seltsi tegevust". Selts annab välja oma teeneteristi. https://www.estonia.filateelia.ee/pohikiri.html (vaadatud 19.03.2019) https://www.estonia.filateelia.ee/teeneterist.html (vaadatud 19.03.2019) Koduleht
George Saville

George Alan Saville (sündinud 1. juunil 1993 Camberleys) on Inglismaal sündinud Põhja-Iirimaa jalgpallur, kes mängib poolkaitsjana Inglismaa esiliigaklubis Millwall ja Põhja-Iirimaa jalgpallikoondises. Ta liitus 2004. aastal Chelsea noorteakadeemiaga, kuid klubi põhimeeskonda tal Chelseas veedetud aja jooksul pääseda ei õnnestunud. Hooajal 2012–13 mängis ta laenul Inglismaa esiliigaklubis Millwall ja järgmisel hooajal League One'i klubis Brentford. 2014. aasta augustis sõlmis ta kolmeaastase lepingu esiliigaklubiga Wolverhampton Wanderersiga. Osa hooajast 2014–15 veetis ta laenul League One'i klubis Bristol City ja osa hooajast 2015–16 taas Millwallis. Hooaja 2017–18 eel sõlmis ta klubiga püsiva lepingu. 2018. aasta augustis suundus ta pooleks aastaks laenule Middlesbrough'sse. 2019. aasta jaanuaris sõlmis ta klubiga püsiva lepingu. 2021. aasta juulis naasis Saville jällegi Millwalli, kellega sõlmis pikaajalise lepingu.. Debüüdi Põhja-Iirimaa jalgpallikoondises tegi Saville 5. oktoobril 2017 MM-i valikmängus Saksamaa vastu. "Rowett: Saville at 'career peak'". www.millwallfc.co.uk. Vaadatud 6. juulil 2021.
Airbus A330neo

Airbus A330neo (neo: new engine option; eesti keeles: uus mootorivalik) on kahe turboventilaatormootoriga reisilennuk, mille Airbusi kontsern konstrueeris Airbus A330 baasil. Uue lennukiarenduse mootorid on võrreldavad Boeing 787 mootoritega. Lennukit esitleti 14. juulil 2014 Farnborough Airshow'l, kütusekuluks arvestati 14% vähem kulu reisija kohta. Lennukil on kaks Rolls-Royce Trent 7000 mootorit, mille kaks versiooni põhinevad A330-200 ja A330-300 lennukimootoritele, lennukaugus 15 090 km. A330neo-900 esmalend toimus 19. oktoobril 2017,  lennuk sai EASA tüübisertifikaadi 26. septembril 2018 ja esimene lennuk toimetati tellijale TAP Air Portugalile 26. novembril. A330neo-800 esmalend toimus 6. novembril 2018.
Sõnninina

Sõnninina on neem Saare maakonnas Vilsandil. Neeme juures asub paekõrgendik (Sõnninina mägi). "Vilsandi-kirjanduse geokriitiline analüüs" Maris Mägi bakalaureusetöö, Tartu Ülikool 2017
Niall McGinn

Niall McGinn (sündinud 20. juulil 1987 Dungannonis) on Põhja-Iirimaa jalgpallur, kes mängib äärepoolkaitsjana Šotimaa kõrgliiga klubis Aberdeen ja Põhja-Iirimaa jalgpallikoondises. Ta alustas klubikarjääri kodumaal Dungannon Swiftsis. 2008. aastal mängis ta Iirimaa kõrgliiga klubis Derry City. Seejärel suundus McGinn Šotimaale, liitudes sealse suurklubiga Celtic, kus mängis järgmised kaks hooaega. Hooajal 2011–12 mängis ta laenul Inglismaal League One'i klubis Brentford. 2012. aasta juulis sõlmis ta lepingu Šotimaa kõrgliiga klubiga Aberdeen. Hooajal 2012–13 lõi ta klubi särgis Šotimaa kõrgliigas koguni 20 väravat, lüües peaaegu poole Aberdeeni selle hooaja liigaväravatest. Samal hooajal valiti ta liiga sümboolsesse koosseisu ja 2013. aastal Aberdeeni hooaja parimaks mängijaks. Aberdeenis mängis ta kokku viis hooaega. 2017. aasta juunis liitus ta Lõuna-Korea kõrgliiga klubiga Gwangju, kuid tal oli seal raskusi kohanemisega ja ta naasis sama aasta detsembris Aberdeeni. Debüüdi Põhja-Iirimaa koondises tegi McGinn 19. novembril 2008 mängus Ungari vastu. Koondisekarjääri esimese värava lõi ta 16. oktoobril 2012 MM-i valikmängus Portugali vastu. 2016. aasta Euroopa meistrivõistluste teises alagrupimängus lõi ta värava Ukraina vastu. Derry City League of Ireland Cup: 2008 Celtic Scottish Cup: 2010–11 Aberdeen Scottish League Cup: 2013–14  Niall McGinn – pildid, videod ja helifailid Wikimedia Commonsis
Kyle Lafferty

Kyle Joseph George Lafferty (sündinud 16. septembril 1987 Enniskillenis) on Põhja-Iirimaa jalgpallur, kes mängis ründajana Küprose kõrgliiga klubis Famagusta Anorthosis. Ta alustas klubikarjääri Inglismaal Burnleys, millega liitus 2004. aastal. Klubikarjääri jooksul on ta mänginud veel Inglismaa klubides Darlington, Norwich City, Birmingham City ja Sunderland, Šveitsi kõrgliiga klubis Sion, Itaalia esiliiga klubides Palermo ja Reggina, Türgi kõrgliiga klubis Çaykur Rizespor, Šotimaal Heart of Midlothianis, Rangersis ja Kilmarnockis ning Norra kõrgliiga klubis Sarpsborg. Debüüdi Põhja-Iirimaa jalgpallikoondises tegi Lafferty 2006. aastal. Koondisekarjääri esimese värava lõi ta oma kolmandas koondisemängus 16. augustil 2006 sõprusmängus Soome vastu. Ta kuulus Põhja-Iirimaa koondisse 2016. aasta Euroopa meistrivõistlustel. 2019. aasta märtsi seisuga on ta koondises löönud 20 väravat, millega on ta David Healy järel Põhja-Iirimaa läbi aegade paremuselt teine väravakütt. Rangers Scottish Premier League: 2008–09, 2009–10, 2010–11 Scottish Cup: 2008–09 Scottish League Cup: 2009–10, 2010–11 Palermo Serie B: 2013–14  Kyle Lafferty – pildid, videod ja helifailid Wikimedia Commonsis
Maine'i hüppavad prantslased

Maine'i hüppavad prantslased olid 19. sajandi metsamehed, kellel esines teadmata päritolu häire. Sündroom tõi endaga kaasa liialdatud ehmatusrefleksi, mida võib kirjeldada kui kontrollimatu "hüppena". Selle seisundiga isikutel võivad avalduda järsud ootamatud liigutused üle keha. “Maine’i hüppavate prantslaste” sündroomil ja ärevushäiretel võib täheldada sarnaseid sümptomeid. Selle sündroomiga isikuid kirjeldas esimest korda George Miller Beard aastal 1878. Esimesed selle häirega isikud tuvastati Maine’i Mooseheadi järve piirkonnas. George Miller Beard kirjeldas indiviide, kes täitsid ja allusid kiiresti käskudele, isegi kui see oleks olnud kahjustav nende lähedastele. Sündroomiga isikud käitusid loomuvastaselt järsule stiimulile. Sagedamini esinevate ning vähem ohtlike sümptomite hulka kuulusid hüppamine, karjumine ja löömine. Isikud kirjeldasid aga ennast häbelike ja kõdikartlikena. Mõnel juhul esines neil ka ehhopraksiat (korratakse teiste liigutusi) ja ehholaaliat (korratakse helisid ja fraase). Beard märkis, et mehed olid kergesti mõjutatavad ja et nad “ei suutnud jätta kordamata teiste räägitud sõnu, samamoodi, nagu nad ei suutnud valitseda tahtmatut hüppamist, karjumist ja asjade viskamist”. Sündroomi tekke põhjustajat ei teata. Ühe teooria kohaselt on tegu geneetiliselt leviva seisundiga. 50 juhtumi vaatlusel selgus, et sündroom esineb isoleeritult ainult Maine’i põhjaosas. Neist neliteist juhtumit esines neljas perekonnas. Ühel juhul leiti, et ühes perekonnas esines sündroom isal, tema kahel pojal ja nende kahel lapselapsel. Samuti võib tegu olla ka kultuuriga seotud sündroomiga või harjumusega. Need prantslastest “hüppajad” elasid väga eraldatult ning oli peamiselt metsamehed. Sellist tüüpi väikeses kogukonnas võib enamik tahtmatult omaks võtta taolise reaktsiooni. Aastal 1885 arvas George Gilles de la Tourette hüppavate prantslaste sündroomi lõplikult tik-haiguste hulka. 1980. aastate uuringud ei teinud lõplikult kindlaks, kas see fenomen võiks olla Tourette'i sündroomi füüsiline kuju. “Hüppavate prantslaste” dokumentatsioon on napp. Kuid vaatamata teadlastele, kes filmisid sündroomi esinemist teatud indiviididel (mis tõestas ka sündroomi eksisteerimist), jõudsid M. Saint Hilaire ja J. Saint Hilaire pärast kaheksa juhtumi põhjalikku uurimist järeldusele, et sündroom on puhtalt psühholoogiline, mitte neuroloogiline. "Jumping Frenchmen of Maine | Genetic and Rare Diseases Information Center (GARD) – an NCATS Program". rarediseases.info.nih.gov. Retrieved 2018-04-17. Howard R, Ford R (August 1992). "From the jumping Frenchmen of Maine to post-traumatic stress disorder: the startle response in neuropsychiatry". Psychol Med. 22(3): 695–707. doi:10.1017/S0033291700038137. PMID 1410093. Stevens H (March 1965). ""Jumping Frenchmen of Maine." Myriachit". Arch. Neurol. 12: 311–4. doi:10.1001/archneur.1965.00460270087011. PMID 14247390. Saint-Hilaire M, Saint-Hilaire J, Granger L (1986). "Jumping Frenchmen of Maine". Neurology. 36 (9): 1269–71. doi:10.1212/wnl.36.9.1269. PMID 3528919.
Parüür

Parüür on sarnaselt kujundatud ja omavahel kokku sobivate ehete komplekt. Parüüri peaksid kuuluma vähemalt kaks eset, mis on kujundatud sarnaselt ning samade juveelidega, näiteks kaelakee ja kõrvarõngad või kaelakee ja käevõru. Kahest esemest koosnev komplekt kannab nimetust demiparure 'poolparüür', tüüpiliselt sisaldab parüür rohkem esemeid - näiteks kaelakee, kõrvarõngad, pross, käevõru ja diadeem. Ehteid hakati omavahel komplektina sobivaina kujundama juba 17. sajandi keskpaigas, 1700. aasta paiku kuulusid parüüri kõrvarõngad, pross, kaelakee või ehtenõel, sõrmus ja mõnikord õlapandlad, 18. sajandi Prantsusmaa kuningate omasse ka kingapandlad, rõivaste kaunistused ja nööbid, regaalid ja mõõgapide. Pärast Prantsuse revolutsiooni jäi parüüride kujundamine mõnevõrra unustusse, aga ampiirstiilis hakati taas matkima ancien régime'i väljapeetud ehetekomplekte ja neisse lisandus uue elemendina diadeem. Ehtedisainis ja juveliirikunstis on parüür tänapäevani oluline standard. https://www.thesprucecrafts.com/demi-parure-jewelry-148932 https://www.britannica.com/art/parure
Paddy McNair

Patrick James Coleman McNair (sündinud 27. aprillil 1995 Ballyclare'is) on Põhja-Iirimaa jalgpallur. Ta mängib kaitsja või poolkaitsjana Inglismaa esiliiga klubis Middlesbrough ja Põhja-Iirimaa jalgpallikoondises. Ta alustas klubikarjääri Manchester Unitedis, mille noortesüsteemiga liitus ta 2011. aastal. Debüüdi klubi põhimeeskonnas tegi hooajal 2014–15. 2016. aasta augustis sõlmis ta nelja-aastase lepingu Inglismaa kõrgliigas mängiva Sunderlandiga. Hooajal 2017–18 mängis ta Sunderlandiga Inglismaa esiliigas. Sel hooajal lõi McNair liigas viis väravat. 2018. aasta juunis sõlmis ta nelja-aastase lepingu Middlesbrough'ga. Debüüdi Põhja-Iirimaa koondises tegi 25. märtsil 2015 sõprusmängus Šotimaa vastu. Ta kuulus Põhja-Iirimaa koondisse 2016. aasta Euroopa meistrivõistlustel.  Paddy McNair – pildid, videod ja helifailid Wikimedia Commonsis
Mursi keel

Mursi keel on Niiluse-Sahara hõimkonna Ida-Sudaani keelkonna surma keelte hulka kuuluv keel, mida räägivad mursid Etioopia edelaosas. Kõnelejaid on kokku umbes 7400 inimest. Mursi keeles on 7 vokaalfoneemi ja 22 konsonantfoneemi. Mursi keel on SVO-keel. Genitiivatribuut, omadussõna ja arvsõna järgnevad põhisõnale. [1] Ethnologue (vaadatud 19. märtsil 2019) http://wals.info/languoid/lect/wals_code_mur
Paalisõlm

Paalisõlme ehk briti varianti paalsteeki kasutatakse taimtrossile või liinile ou tegemiseks. Mägironijate ja alpinistide hulgas nimetusega surmasõlm ning päästjatel päästesõlm. Paalisõlme on esimest korda mainitud Sir Henry Mainwaringi raamatus "The Sea-man`s Dictionary" (1644). Esimest korda oli seda sõlme kujutatud joonisel David Steeli raamatus "Elements and Practice of Rigging and Seamanship" (1794). Paalisõlm leiti 1954. aastal väljakaevamistel muistse Egiptuse vaarao Hufu hauakambrist. Hufu oli Vana-Egiptuse Vana riigi 4. dünastia teine kuningas. Tema valitsemisaeg langes umbkaudu aastatesse 2589–2566 eKr. Maadeavastaja John Smith kirjeldas sõlme esimest korda meremeeste sõnaraamatus "A Sea Grammar" (1627). Alpinistidele esitles paalisõlme kuuskümmend aastat tagasi Prantsuse alpinist Gaston Rebuffat (1921–1985). Paali ehk surmasõlme kontrollsõlmega kasutatakse köie kiireks kinnitamiseks mingi suurema tugipunkti külge. Kui sõlme tegemisel köie ots jääb sissepoole – briti variant. Jaan Künnap. Sõlmed ja pleisid. 2016. ISBN 9789949388738 Clifford W. Ashley. The Ashley Book of Knots. Doubleday & Company, Inc., New York, 1944.
Andrei Arjev

Andrei Jurjevitš Arjev (vene keeles Андрей Юрьевич Арьев; sündinud 18. jaanuaril 1940 Leningradis) on vene kirjandusteadlane, proosakirjanik ja kirjanduskriitik. Ta lõpetas 1964. aastal Leningradi Riikliku Ülikooli vene keele ja kirjanduse erialal. Ka 2020. aasta seisuga elab ta Peterburis. Pärast ülikooli lõpetamist töötas ta Arhangelskis Loode kirjastuses (в Северо-Западном издательстве), seejärel kirjastuses Lenizdat. Ta on käinud ekspeditsioonidel Sahhalinil, Kuriilidel ja Tadžikistanis. Ta on töötanud ka giidina Mihhailovskoje muuseum-looduskaitsealal. Pärast seda töötas ta ajakirjas Zvezda, algul proosaosakonna konsultandina, seejärel peatoimetaja asetäitjana. 1991. aastast (teistel andmetel 1992. aastast) on ta koos Jakov Gordiniga ajakirja Zvezda kaastoimetaja. 1972. aastal ilmusid tema esimesed proosateosed, teda on avaldatud nii Nõukogude perioodikas, samizdatis kui ka piiri taga. 1984. aastal sai NSV Liidu Kirjanike Liidu liikmeks. Tema kui kirjandusteadlase ja kirjanduskriitiku kirjutisi on avaldatud ajakirjades Voprossõ Literaturõ, Zvezda, Znamja, Novõi Mir ja mujal. Ta käsitleb nii 19. kui ka 20. sajandi vene kultuuri. Ta on uurinud Vladimir Nabokovi, Georgi Ivanovi ja Sergei Dovlatovi loomingut. Tema Sergei Dovlatovi alaseid uurimusi on tõlgitud ka eesti keelde.
Surmasõlm

Surmasõlm, mõiste lennunduses Surmasõlm, trikk autoga Paalisõlm ehk surmasõlm Surmasõlm, Eesti animafilm
Tiit Kärner

Tiit Kärner (sündinud 13. veebruaril 1942 Kuressaares) on eesti füüsik. Ta lõpetas 1960. aastal Kingissepa Keskkooli ja 1965. aastal Tartu Riikliku Ülikooli füüsika erialal. 1979. aastal kaitses ENSV Teaduste Akadeemia Füüsika Instituudi juures füüsika-matemaatikakandidaadi kraadi tahkisefüüsika alal (väitekiri "Rekombinatsioonluminestsents ja paramagnetilised tsentrid kiiritatud MgO kristallides"; juhendaja Tšeslav Luštšik). Kärner töötas aastatel 1974–1997 Füüsika Instituudis (1985. aastast vanemteadurina). Pärast Füüsika Instituudi liitumist Tartu Ülikooliga jätkas ta 1997–2007 tööd vanemteadurina Tartu ülikoolis. Teadlasena on ta uurinud ioonkristallide elektronergastusi ja defektide teket lihtsates oksiidides (MgO jt). 1987 Eesti NSV riiklik preemia (kollektiivi koosseisus) 2012 Tartu Ülikooli medal Tiit Kärner. "Miks langeb Eesti rahvaarv?" – Sirp, 22. jaanuar 1999 [1] "Arhiivikoopia". Originaali arhiivikoopia seisuga 25. oktoober 2018. Vaadatud 22. märtsil 2019.{{netiviide}}: CS1 hooldus: arhiivikoopia kasutusel pealkirjana (link) Tiit Kärner. etis.ee "Tartu Ülikooli medali kavalerid". Tartu Ülikool. Vaadatud 5.12.2022. ETIS
Liisuvõtmine

See artikkel räägib üldmõistest. Sõjanduse mõiste kohta vaata artiklit Liisuvõtmine (sõjandus). Liisuvõtmine (ka liisutõmbamine, liisuheitmine, liisk, loos) on kokkulepitud toiming mingi otsuse langetamiseks kellegi kasuks või kahjuks. "Eesti keele seletavas sõnaraamatus" (vaadatud 22.03.2019)
Padova ülikool

Padova ülikool (itaalia keeles Università degli Studi di Padova) on Itaalia riiklik ülikool; ühtlasi üks vanimaid ülikoole Euroopas. Ülikooli asutasid 1222 õppejõud ja üliõpilased, kes olid konfliktide tõttu Bologna ülikoolist välja heidetud. Ülikoolis õpib umbes 61 000 üliõpilast (2014-2015). koduleht
Philosophical Review

Philosophical Review on USA teadusajakiri, mis keskendub analüütilise filosoofia valdkonnale. Ajakirja annab välja Duke University Press. Ajakirja toimetab Cornelli ülikooli Sage-nimeline filosoofiaosakond (inglise Sage School of Philosophy). Ajakiri ilmub kord kvartalis. Ajakirja esimene number ilmus 1892. Koduleht
Philosophical Studies

Philosophical Studies on eelretsenseeritav teadusajakiri, mis keskendub analüütilise filosoofia valdkonnale. Ajakirja annab välja Springer. Ajakirja toimetab Stewart Cohen. Ajakiri ilmub sagedusega 15 korda aastas. Ajakirja esimene number ilmus 1950 Herbert Feigli ja Wilfrid Sellarsi eestvõttel. Koduleht
Villa Benita

See artikkel räägib vanadekodust ja tervishoiukeskusest. Eesnime kohta vaata artiklit Benita (eesnimi). Benita Kodu AS (endise nimega Villa Benita) on vanadekodu ja tervishoiukeskus, mis asub Harju maakonnas Lääne-Harju vallas Valkse külas. Keskuse omanik on Benita Kodu AS. Keskuse rajasid 2008 Eerik-Niiles Kross, Terje Kross ja Margus Linnamäe. https://web.archive.org/web/20190322075613/http://www.benita.ee/et/ettevottest (vaadatud 22.03.2019) https://ekspress.delfi.ee/kuum/strong-vana-kuld-strong-tippluurajast-siseministriks-eerik-niiles-krossi-lugu?id=38147239 (vaadatud 22.03.2019) Koduleht
Ülipeenstruktuur

Ülipeenstruktuur on aatomite, molekulide ja ioonide energiatasemete (vastavalt nende spektrijoonte) struktuur, mis tekib tuuma magnetilise dipoolmomendi ja elektronide magnetvälja vastastikusel mõjul. Selle vastastikmõju energia sõltub tuuma spinnide ja elektronide spinnide võimalikust omavahelisest orientatsioonist. Seesuguse vastastikmõjuga kaasneb energiatasemete lahknemine alamtasemeteks (ja spektrijoonte lõhenemine). Nii moodustubki energiatasemete (spektrijoonte) ülipeen struktuur. Ülipeenstruktuuris on alamtasemete tihedus mitu suurusjärku suurem kui peenstruktuuris (vastavalt sellele, mitu korda tuuma mass on suurem elektroni massist).
Pongidae

Pongidae (inimahvlased) on endine esikloomaliste sugukond (bioloogia), kuhu arvati gorillad, šimpansid ja orangutanid. Mõnikord nimetatakse neid suurteks inimahvideks või inimahvideks. See on parafüleetiline takson. Selle taksoni kroonirühm on inimlased (Hominidae). Sugukonnas on seitse tänapäevast liiki. Tänapäeval seda taksonit peaaegu ei kasutata, kuid sellel on ajalooline tähtsus. Sugukonna autor on Elliot (1913). Koljul on järgmised tunnused, mis inimestel puuduvad või on vähem väljendunud: vagu kulmukaarte taga Tänapäeval nimetatakse inimahvlasteks sugukonda Hominoidea.
Krasnodari krai vapp

Krasnodari krai vapp võeti kasutusele 23. juunil 2004. Algne vapp, millel praegune põhineb, võeti kasutusel 24. märtsil 1995. Krasnodari krai lipp Krasnodari krai vapp võrgukohas geraldika.ru (vene)